P6_TA(2005)0525
Menneskerettigheder og pressefriheden i Tunesien samt evaluering af Verdens-
topmødet om informationssamfundet i Tunis
Europa-Parlamentets beslutning om menneskerettigheder og pressefrihed i Tunesien og om verdens-
topmødet om informationssamfundet i Tunesien
Europa-Parlamentet ,
—der henviser til artikel 2 i Euro-Middelhavsassocieringsaftalen mellem Den Europæiske Union og
Tunesien (1),
—der henviser til sine tidligere beslutninger om menneskerettighedssituationen i Tunesien og navnlig
beslutningen af 29. september 2005 (2),
—der henviser til Kommissionens meddelelse »Styrkelse af EU's aktioner for menneskerettigheder og
demokratisering med partnere i Middelhavsområdet« af 21. maj 2003 (KOM(2003)0294),
—der henviser til Kommissionens meddelelse »Det bredere europæiske naboskab: en ny ramme for for-
bindelserne med vores naboer i øst og syd« af 11. marts 2003 (KOM(2003)0104),
—der henviser til Kommissionens meddelelse »Euro-Middelhavspartnerskabet har bestået i ti år —Et
arbejdsprogram til at imødegå de næste fem års udfordringer« af 12. april 2005 (KOM(2005)0139),
—der henviser til EU's retningslinjer om beskyttelse af menneskerettighedsforkæmpere fra juni 2004,
—der henviser til Den Parlamentariske Forsamling for Euro-Middelhavssamarbejdets beslutninger vedtaget
i Kairo den 15. marts 2005 og i Rabat den 21. november 2005,
—der henviser til topmødet i Barcelona den 27.-28. november 2005 mellem Den Europæiske Unions og
Middelhavspartnerlandenes stats- og regeringschefer,
—der henviser til erklæring af 13. september 2005 fra formandskabet på Den Europæiske Unions vegne
om obstruktionen af de aktiviteter, der udføres af den tunesiske menneskerettighedsliga (LTDH), og tilde foranstaltninger, der er truffet efter aflysningen af LDTH's kongres,
—der henviser til Rådets og Kommissionens erklæringer på Parlamentets møde den 13. december 2005,
—der henviser til sin beslutning af 23. juni 2005 om informationssamfundet (
3),
—der henviser til konklusionerne fra verdenstopmødet om informationssamfundet (WSIS), som fandt sted
i Tunis den 16.-18. november 2005,
—der henviser til forretningsordenens artikel 103, stk. 4,
A. der erindrer om, at Tunesien var det første Middelhavsland, der undertegnede en associeringsaftale med
Den Europæiske Union, og at det i artikel 2 i denne aftale fastsættes, at aftalen bygger på overholdelsenaf de demokratiske principper og menneskerettighederne, som ligger til grund for parternes interne oginternationale politik,
B. der henviser til, at Den Europæiske Unions naboskabspolitik bygger på gensidigt anerkendt tilslutning
til fælles værdier som demokrati, retsstatsprincipper, god regeringsførelse og respekt for menneskeret-tighederne,
C. der i denne forbindelse henviser til, at Tunesien og EU i fællesskab har udarbejdet en handlingsplan,
hvis prioriterede foranstaltninger bl.a. omfatter en styrkelse af reformer, der skal sikre demokrati ogretsstatsprincipper og navnlig fremme af ytrings-, menings-, forenings- og forsamlingsfriheden,
(1) EFT L 97 af 30.3.1998, s. 2.
(2) »Vedtagne tekster«, P6_TA(2005)0368.
(3) »Vedtagne tekster«, P6_TA(2005)0260.23.11.2006 DA C 286 E/495 Den Europæiske Unions Tidende
Torsdag, den 15. december 2005
D. der henviser til den afgrund, der adskiller det officielle mål med WSIS-topmødet og visse episoder, der
fandt sted under topmødet, navnlig den tunesiske sikkerhedstjenestes opførsel over for en EU-kom-missær og medlemmer af Europa-Parlamentet og forstyrrelserne af den menneskerettighedsworkshop,som Kommissionen havde organiseret, og som Europa-Parlamentets officielle delegation deltog i; der idenne forbindelse anerkender de skridt, Rådet har taget for at fastholde Tunesien på landets forpligtelsermed hensyn til respekt for menneskerettigheder og demokratiske principper,
E. der henviser til de mange episoder, der fandt sted under WSIS-topmødet og i ugerne forud for mødet
—manglende overholdelse af borgernes topmøde, overgreb mod journalister og menneskerettigheds-
forkæmpere, manglende reaktion fra myndighedernes side på henvendelserne i forbindelse med de sulte-
strejkende og fængslinger i tilknytning til brugen af informations- og kommunikationsteknologien, ver-bale overfald på medlemmer af Europa-Parlamentet under topmødet og sabotage mod indlæg frapersoner, der var akkrediteret af FN —alt sammen hændelser, som har begrænset ytringsfriheden og
alvorligt skadet landets image,
F. der henviser til, at WSIS-processen videreføres efter topmødet i Tunis, at der er opnået positive resulta-
ter med denne, og at den indleder en ny etape med afslutningen af anden fase,
G. der henviser til, at de grundlæggende principper og målsætninger i WSIS fortsat er gældende:
—opbygning af informationssamfundet på grundlag af menneskerettighederne og frihedsrettighe-
derne;
—bekæmpelse af it-kløften og tilvejebringelse af ressourcer til handlingsplanerne for at fremme
udviklingen;
—indførelse af en mere afbalanceret og pluralistisk styring af internettet, som er mere repræsentativ
for de forskellige stater, og en reaktion på de nye teknologiske udfordringer (spam, databeskyttelse
osv.),
H. der henviser til, at EP støtter en konkretisering af handlingsplanen, bevilling af de nødvendige finansielle
midler og civilsamfundets inddragelse i informationssamfundet, herunder de lokale myndigheder, virk-somhederne og ngo'erne,
1. erindrer om, at Tunesien og Den Europæiske Union siden 1998 har været knyttet sammen af en
associeringsaftale, hvis artikel 2 indeholder en menneskerettighedsklausul, som er et afgørende element idenne aftale;
2. glæder sig over de betydelige økonomiske og sociale fremskridt, der kan konstateres i Tunesien, især
inden for almen uddannelse og erhvervsuddannelse, sundhed og social sikkerhed, og udtrykker håb om, atdisse fremskridt følges op af fremskridt med hensyn til styrkelse af demokratiet, retsstaten og menneske-rettighederne, navnlig ytringsfriheden, forsamlingsfriheden og retsvæsenets uafhængighed, der er blandt deresultater, som er opnået med Barcelona-processen;
3. anmoder den tunesiske regering om at efterleve forpligtelserne vedrørende de grundlæggende friheds-
rettigheder, navnlig ytrings- og foreningsfriheden, der er garanteret i internationale instrumenter, som Tune-sien har ratificeret;
4. påpeger den åbenlyse uoverensstemmelse mellem WSIS-topmødets sluterklæring, hvori staterne fast-
slår, at fuld respekt for menneskerettigheder og demokrati er selve fundamentet for informationssamfundet,og værtslandets foragt for selv samme forpligtelse;
5. opfordrer de tunesiske myndigheder til at give LTDH og det tunesiske journalistforbund (SJT) tilladelse
til at afholde deres kongres og frigive de EU-midler, der er afsat til LTDH, AFTURD (sammenslutningen aftunesiske kvinder for forskning og udvikling) og Santé Sud; opfordrer i denne forbindelse endvidere de
tunesiske myndigheder til at samarbejde fuldt ud med Kommissionen for hurtigt at iværksætte projektet
for en modernisering af retsvæsenet, der finansieres over Meda-programmet 2004-2006, som først og frem-mest bør føre til et mere uafhængigt retsvæsen;
6. anmoder følgelig Rådet og Kommissionen om i samarbejde med Europa-Parlamentet at træffe de pas-
sende initiativer og foranstaltninger, der er nødvendige for at drøfte menneskerettighedssituationen på detforestående møde i associeringsrådet EU-Tunesien; erindrer i denne forbindelse om initiativet med hensyn tiloprettelse af et underudvalg om menneskerettigheder EU-Tunesien som led i associeringsaftalen;C 286 E/496 DA 23.11.2006 Den Europæiske Unions Tidende
Torsdag, den 15. december 2005
7. anmoder Rådet og Kommissionen om at orientere Parlamentet fuldt ud om de foranstaltninger og
beslutninger, der træffes på det næste associeringsråd EU-Tunesien; opfordrer i denne forbindelse Rådet ogKommissionen til at informere offentligheden om de foranstaltninger, der vil blive truffet vedrørende isærmenneskerettighedsforkæmpere;
8. glæder sig over, at Den Europæiske Union ved at tale med én stemme har kunnet indtage en klar
holdning under drøftelserne i Tunis og samtidig takket være sine forslag har kunnet fungere som igangsæt-ter, især med hensyn til sine initiativer om styring af internettet og konkretiseringen af handlingsplanen;glæder sig over, at EP har været inddraget i hele processen og ønsker, at denne metode også vil bliveanvendt fremover;
9. glæder sig over afgørelsen om at fortsætte processen i forlængelse af den indgåede aftale om styringen
af internettet og bekræftelsen af ICANN's (Internet Corporation for Assigned Names and Numbers) uafhæn-gighed; glæder sig endvidere over, at man har valgt at forstærke samarbejdet mellem regeringerne om prin-cippet om ligebehandling af staterne og oprette et forum om styring af internettet; understreger, at disseinitiativer imødekommer EP's ønske om at indføre en afbalanceret styring af internettet;
10. pålægger sin formand at sende denne beslutning til Rådet, Kommissionen, medlemsstaternes rege-
ringer og parlamenter, FN's Menneskerettighedskommission, den tunesiske regering, Det Internationale Tele-kommunikationsforbund, topmødets organisationskomité på højt plan og WSIS' sekretariat.
P6_TA(2005)0526
Forbrugerbeskyttelse i de nye medlemsstater
Europa-Parlamentets beslutning om fremme af forbrugerbeskyttelsen i de nye medlemsstater
(2004/2157(INI))
Europa-Parlamentet,
—der henviser til forretningsordenens artikel 45,
—der henviser til betænkning fra Udvalget om det Indre Marked og Forbrugerbeskyttelse (A6-0378/2005),
A. der henviser til, at et højt niveau for forbrugerbeskyttelse og forbrugertillid er en forudsætning for et
velfungerende indre marked,
B. der henviser til, at det indre marked har medført konkrete fordele for forbrugerne i EU i kraft af lavere
priser og større udvalg,
C. der henviser til, at EU har fået 10 nye medlemsstater, og at forbrugerbeskyttelse i de fleste af disse er et
forholdsvis nyt område,
1. konstaterer med tilfredshed, at forbrugerbeskyttelsen i de 10 nye medlemsstater generelt har udviklet
sig positivt og har højnet niveauet, selv om der fortsat resterer et stort stykke arbejde;
2. understreger, at det indre marked ikke vil fungere korrekt, hvis forbrugerbeskyttelsen er ringere i nogle
medlemsstater end i andre; erindrer derfor om, at et højt og ensartet niveau for forbrugerbeskyttelse i allemedlemsstater vil fremme transaktioner på tværs af grænserne og sikre, at forbrugerne udnytter mulighe-derne på det indre marked;
3. understreger også vigtigheden af EF-traktatens artikel 153, som tillader medlemsstaterne at opretholde
eller indføre strengere beskyttelsesforanstaltninger;
4. opfordrer Kommissionen til at gennemføre en nærmere undersøgelse af strukturerne i forbrugerorga-
nisationerne og forbrugerpolitikken i de nye medlemsstater;23.11.2006 DA C 286 E/497 Den Europæiske Unions Tidende
Torsdag, den 15. december 2005